டெட்ராகார்பன் டையாக்சைடு

டெட்ராகார்பன் டையாக்சைடு (Tetracarbon dioxide) என்பது C4O2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கார்பனும் ஆக்சிசனும் சேர்ந்து கார்பனின் இந்த ஆக்சைடு உருவாகிறது. O=C=C=C=C=O என்ற அமைப்பு வாய்ப்பாட்டாலும் இதை அடையாளப்படுத்தலாம். பியூட்டாடிரையீன் டையோன், அதாவது பியூட்டாடிரையீனின் இரட்டை கீட்டோன் என்று இச்சேர்மத்தைக் கருதலாம். இன்னும் துல்லியமாகச் சொல்வதென்றால் 1,2,3-பியூட்டாடிரையீன்-1,4-டையோன் என்று அழைக்கலாம்.J.I.G. Codagan, John Buckingham, Finlay J. MacDonald, P. H. Rhodes (1996), Dictionary of Organic Compounds. CRC Press, , . 9000 pages

பியூட்டாடிரையீன் டையோன் என்பது நேரியலான கார்பன் டை ஆக்சைடுகளின் குடும்பத்தில் நான்காவது உறுப்பினராகும். இந்தக் குடும்பத்தில் கார்பன் டை ஆக்சைடு CO2 அல்லது O=C=O, எத்திலீன் டையோன் C2O2 அல்லது O=C=C=O, கார்பன் கீழாக்சைடு  ஆக்சைடு C3O2 அல்லது O=C=C=C=O, பெண்டாகார்பன் டை ஆக்சைடு C5O2 அல்லது O=C=C=C=C=C=O மற்றும் பல சேர்மங்கள் இக்குடும்பத்தில் அடங்கும்.

டெட்ராகார்பன் டையாக்சைடு  சேர்மம் 1990 ஆம் ஆண்டில் குந்தர் மேயர் மற்றும் பிறரால், வளைய அசா-கீட்டோன்களின் வெற்றிட வெப்பச்சிதைவு வினை மூலம் பெறப்பட்டது. அதே ஆண்டில், டெட்லெவ் சுல்சுலே மற்றும் எல்முட்டு சுவார்ட்சு ஆகியோரால் வாயு நிலையில் உள்ள ((CH3-)2(C4O2)(=O)2=)2 சேர்மத்தின் மோதல் அயனியாக்கம் மூலமாகவும் பெறப்பட்டது.Detlev Sülzle, Helmut Schwartz (1990), Identification of Butatrienedione, Its Radical Anion, and Its Radical Cation in the Gas Phase. Angewandte Chemie International Edition, volume 29, p. 908–909. கோட்பாட்டு ஆய்வுகள் O(=C)n=O குடும்பத்தின் இரட்டைப்படை எண் கொண்ட உறுப்பினர்கள் இயல்பாகவே நிலைத்தன்மையற்றவையாக இருக்க வேண்டும் என்று குறிப்பிட்டாலும்,V. Krishnamurthy and V. H. Rawal (1997), J. Org. Chem., volume 62, 1572. C4O2 ஆனது அணியில் காலவரையின்றி நிலைத்தன்மையுடன் உள்ளது. ஆனால் ஒளியினால் சிதைக்கப்பட்டு டிரைகார்பன் மோனாக்சைடு C3O மற்றும் கார்பன் மோனாக்சைடு CO ஆக மாறுகிறது.Günther Maier, Hans Peter Reisenauer, Heinz Balli, Willy Brandt, Rudolf Janoschek(1990), C4O2 (1,2,3-Butatriene-1,4-dione), the First Dioxide of Carbon with an Even Number of C Atoms. Angewandte Chemie International Edition, volume 29, p. 905–908. இது ஒரு மும்மை நிலை அடித்தளத்தைக் கொண்டுள்ளது.

மேற்கோள்கள்

பகுப்பு:ஆக்சோகார்பன்கள்
பகுப்பு:ஈனோன்கள்
பகுப்பு:கீட்டீன்கள்
பகுப்பு:டைகீட்டோன்கள்